
คำอธิบายแบบประเมินเกณฑ์ชี้วัดสำหรับการคัดเลือกองค์กรปกครองส่วนท้องถิ่น
ที่มีการบริหารจัดการที่ดี ประจำปีงบประมาณ พ.ศ. ๒๕๕๗
ก. คำชี้แจง  


๑.  แบบประเมินนี้ใช้สำหรับคัดเลือกองค์กรปกครองส่วนท้องถิ่น (อปท.) เพื่อรับรางวัล อปท. ที่มีการบริหารจัดการที่ดี ประจำปีงบประมาณ พ.ศ. ๒๕๕๗ ในด้านต่าง ๆ ตามประเภทภารกิจที่ อปท. สมัคร 
๒.  สำหรับการกรอกข้อมูล หากพื้นที่ในการจัดพิมพ์ไม่เพียงพอสามารถเพิ่มพื้นที่ได้ตามความต้องการ  
 
๓.  ให้กรอกข้อมูลตามความเป็นจริงและสามารถตรวจสอบได้ 

๔.  การจัดส่งแบบประเมินและเอกสารที่เกี่ยวข้อง

     ๔.๑  ให้ อปท. ส่งแบบประเมินไปยังสำนักงานปลัดสำนักนายกรัฐมนตรี ภายในวันที่ ๑๖ มิถุนายน ๒๕๕๗ หากพ้นกำหนดจะถือว่า อปท. ไม่ประสงค์จะสมัครเข้ารับการคัดเลือก (ถือการประทับตราลงวันที่ ณ ที่ทำการไปรษณีย์ต้นทาง เป็นสำคัญ) โดยจ่าหน้าซองถึง 
  ผู้อำนวยการสำนักงานคณะกรรมการการกระจายอำนาจให้แก่องค์กรปกครองส่วนท้องถิ่น     
  สำนักงานปลัดสำนักนายกรัฐมนตรี 
  ทำเนียบรัฐบาล ถนนพิษณุโลก 
  แขวงจิตรลดา เขตดุสิต   
  กรุงเทพฯ  ๑๐๓๐๐

 ๔.๒  อปท. สามารถ Download ไฟล์แบบประเมินเกณฑ์ชี้วัดฯ และคำอธิบาย รวมทั้งขอบเขตและความหมายตามประเภทภารกิจ ได้ที่ www.odloc.go.th และหากมีข้อสงสัยหรือประสงค์จะสอบถามข้อมูลเพิ่มเติม กรุณาติดต่อคุณชัยวัฒน์ เบอร์โทร ๐๘ ๔๑๔๖ ๑๓๔๕ คุณประภา เบอร์โทร ๐๘ ๑๖๒๙ ๑๘๓๒ หรือคุณทัศวรรณ เบอร์โทร ๐๘ ๖๕๔๖ ๘๖๐๙ (ในเวลาราชการ) 
ข. แบบประเมินเกณฑ์ชี้วัดสำหรับการคัดเลือกองค์กรปกครองส่วนท้องถิ่นที่มีการบริหารจัดการที่ดี ประจำปี    
   งบประมาณ พ.ศ. ๒๕๕๗ ประกอบด้วย ๓ ส่วน ดังนี้
ส่วนที่ ๑ 
ข้อมูลพื้นฐาน






     ให้ อปท. กรอกข้อมูลพื้นฐาน พร้อมทั้งแนบเอกสารหลักฐานประกอบตามที่ระบุในแต่ละข้อ 
ส่วนที่ ๒    
รายละเอียดโครงการของ อปท. ในภารกิจที่ อปท. สมัครเข้ารับการคัดเลือก 
     ๑. ประเภทภารกิจที่สมัคร มีจำนวน ๕ ประเภทภารกิจ (ด้าน) ได้แก่

          (๑)  การส่งเสริมและพัฒนาคุณภาพชีวิตผู้สูงอายุ



     (๒)  การส่งเสริมและจัดการศึกษา


     (๓)  การส่งเสริมอาชีพ


     (๔)  การดูแลรักษาคุณภาพสิ่งแวดล้อม


    
   (๕)  การอนุรักษ์ศิลปวัฒนธรรมและประเพณี
     ๒.  ให้ อปท. ส่งโครงการสมัครเข้ารับการคัดเลือก จำนวน ๑ โครงการ โดยเป็นโครงการที่ได้ดำเนินการในระหว่างปีงบประมาณ พ.ศ. ๒๕๕๔ – ๒๕๕๖ และสมัครได้เพียง ๑ ประเภทภารกิจ (ด้าน) ทั้งนี้ ประเภทภารกิจให้ อปท. พิจารณาเลือกดำเนินการจากขอบเขตและความหมายตามประเภทภารกิจตามเอกสารแนบ โดยโครงการที่ อปท. เสนอเข้ารับการสมัครเป็นไปตามที่ อปท. ดำเนินการตามอำนาจหน้าที่
     ๓.  ให้ระบุรายละเอียดของโครงการ พร้อมทั้งแนบเอกสารหลักฐานเพื่อประกอบการพิจารณา
ส่วนที่ ๓     เกณฑ์ชี้วัดโครงการของ อปท. ที่สมัครเข้ารับการคัดเลือก

  ให้ อปท. ประเมินตนเองโดยเลือกกาเครื่องหมาย ลงในช่อง ( ตามเกณฑ์การให้คะแนนในแต่ละหัวข้อ และใส่คะแนนประเมินตนเองในช่องคะแนนที่ได้ให้สอดคล้องกับเกณฑ์การให้คะแนน (มีทั้งหมด ๔ หัวข้อ คะแนนรวมทั้งสิ้น ๕๕ คะแนน) และรวมคะแนนที่ได้ในช่องคะแนนรวมของแบบประเมิน ทั้งนี้ ให้แนบหลักฐานอ้างอิงและข้อมูลเพิ่มเติมประกอบการพิจารณาของคณะกรรมการด้วย โดยมีรายละเอียด ดังนี้
      ๑. ความโดดเด่น และความยุ่งยากหรือข้อจำกัดของโครงการ (จำนวน ๒ ตัวชี้วัด ๑๐ คะแนน) จำแนกเป็น


      ๑.๑  ลักษณะความโดดเด่นของโครงการ


        ให้ อปท. ระบุลักษณะการดำเนินงานที่แสดงให้เห็นถึงความโดดเด่นของโครงการว่ามีความโดดเด่นอย่างไร เช่น เป็นโครงการที่ อปท. ได้ริเริ่มขึ้นมาใหม่ หรือพัฒนาต่อยอดขึ้นใหม่ ซึ่งมีลักษณะที่แตกต่างไปจากการดำเนินงานของ อปท. อื่น ในเขตจังหวัด (สำหรับ อบจ. ต้องมีลักษณะที่แตกต่างจากเทศบาล และ อบต. ในเขตจังหวัดเดียวกัน)



          ตัวอย่างการให้คะแนน อปท. ระบุลักษณะการดำเนินโครงการที่มีลักษณะโดดเด่นจำนวนเท่าใด  เช่น หาก อปท. ระบุโครงการที่มีลักษณะโดดเด่น จำนวน ๒ ข้อ จะได้คะแนน ๑ คะแนน หากระบุโครงการที่มีลักษณะโดดเด่น จำนวน ๔ ข้อขึ้นไป จะได้คะแนนเต็ม ๕ คะแนน เป็นต้น


        ๑.๒  ความยุ่งยากหรือข้อจำกัดของโครงการ


 
           ให้ อปท. ระบุปัจจัยที่แสดงให้เห็นถึงความยุ่งยากหรือข้อจำกัดที่ส่งผลต่อความสำเร็จของการดำเนินโครงการว่ามีปัจจัยอะไรบ้าง หากมีปัจจัยอื่นนอกจากที่กำหนดไว้ ให้ระบุด้วย


       ตัวอย่างการให้คะแนน อปท. ระบุปัจจัยที่ทำให้เกิดความยุ่งยากหรือข้อจำกัดที่ส่งผลต่อความสำเร็จของโครงการ เช่น หาก อปท. มีความยุ่งยากหรือข้อจำกัดของโครงการไม่เกิน ๒ ข้อ จะได้คะแนน     ๑ คะแนน หากมีความยุ่งยากหรือข้อจำกัดของโครงการจำนวน ๕ ข้อขึ้นไป จะได้ ๕ คะแนน เป็นต้น
     ๒. ประโยชน์ของโครงการต่อประชาชน และสังคม (จำนวน ๕ ตัวชี้วัด ๒๕ คะแนน) จำแนกเป็น
    
     ๒.๑ ประโยชน์ต่อประชาชนในพื้นที่ อปท.

            
      ๒.๑.๑  จำนวนประชาชนกลุ่มเป้าหมายที่ได้รับประโยชน์

      ให้ อปท. ตรวจสอบว่า มีประชาชนกลุ่มเป้าหมายที่ได้รับประโยชน์จากการดำเนินโครงการคิดเป็นร้อยละเท่าใด





      ตัวอย่างการให้คะแนน คะแนนที่ อปท. ได้รับจะขึ้นอยู่กับจำนวนร้อยละของประชาชนกลุ่มเป้าหมายที่ได้รับประโยชน์ ตามที่กำหนด เช่น มีประชาชนกลุ่มเป้าหมายจำนวน ๑๐๐ คน         หากได้รับประโยชน์จำนวน ๙๑ คน คิดเป็นร้อยละ ๙๑ จะได้คะแนน ๕ คะแนน เป็นต้น
             

     ๒.๑.๒  การประเมินความพึงพอใจของประชาชนในพื้นที่ต่อการดำเนินโครงการ



                     ให้ อปท. ตรวจสอบว่า อปท. มีการดำเนินการประเมินผลความพึงพอใจของประชาชนต่อการดำเนินโครงการได้ครบทุกกระบวนการ ตั้งแต่การแต่งตั้งคณะกรรมการประเมินความพึงพอใจของประชาชน โดยมีบุคคลภายนอกร่วมเป็นกรรมการ และมีการประเมินความพึงพอใจของประชาชนโดยคณะกรรมการดังกล่าว รวมทั้งมีผลการประเมินความพึงพอใจของประชาชนต่อการดำเนินโครงการไม่น้อยกว่า ร้อยละ ๙๐ 






  ตัวอย่างการให้คะแนน คะแนนที่ อปท. ได้รับจะขึ้นอยู่กับการดำเนินการประเมินผลความพึงพอใจตามกระบวนการ ต่าง ๆ ที่กำหนด เช่น หากดำเนินการแต่งตั้งคณะกรรมการประเมินความพึงพอใจของประชาชน โดยมีบุคคลภายนอกร่วมเป็นกรรมการ จะได้คะแนน ๑ คะแนน และหากมีผลการประเมินความพึงพอใจของประชาชนต่อการดำเนินโครงการไม่น้อยกว่า ร้อยละ ๙๐ จะได้คะแนน ๕ คะแนน เป็นต้น
            
     ๒.๑.๓  การนำผลการประเมินความพึงพอใจของประชาชนไปปรับปรุงการปฏิบัติงาน




              ให้ อปท. ตรวจสอบว่า มีการนำผลการประเมินความพึงพอใจของประชาชนไปปรับปรุงโครงการตามที่กำหนดหรือไม่  โดยให้ระบุชื่อด้าน/เรื่องความพึงพอใจที่จะนำไปปรับปรุงโครงการด้วย





      ตัวอย่างการให้คะแนน คะแนนที่ อปท. ได้รับจะขึ้นอยู่กับจำนวนด้าน/เรื่องความ     พึงพอใจของประชาชนที่ อปท. นำไปปรับปรุงโครงการ เช่น หากมีการนำผลการประเมินไปปรับปรุงโครงการจำนวน ๒ ด้าน/เรื่อง จะได้คะแนน ๓ คะแนน หากมีการนำผลการประเมินไปปรับปรุงโครงการจำนวน ๓ ด้าน/เรื่อง ขึ้นไป จะได้คะแนน ๕ คะแนน และหากไม่มีการนำผลการประเมินความพึงพอใจไปปรับปรุงโครงการจะไม่ได้คะแนน เป็นต้น

     ๒.๒ ประโยชน์ต่อสังคมโดยรวม 
         
     ๒.๒.๑  การแลกเปลี่ยนเรียนรู้



      ให้ อปท. ตรวจสอบว่า โครงการที่ อปท. ดำเนินการมีการแลกเปลี่ยนเรียนรู้ในลักษณะต่าง ๆ ตามที่กำหนดหรือไม่ 



      ตัวอย่างการให้คะแนน คะแนนที่ อปท. ได้รับจะขึ้นอยู่กับการดำเนินการแลกเปลี่ยนเรียนรู้ในลักษณะต่าง ๆ ตามที่กำหนด เช่น หากมีการแลกเปลี่ยนเรียนรู้หรือขยายผลภายในองค์กร ชุมชน โดยมีการนำไปปรับใช้ตามความเหมาะสม จะได้คะแนน ๓ คะแนน และหากมีการขยายผล หรือเป็นวิทยากรถ่ายทอดองค์ความรู้สู่ อปท. อื่น จะได้คะแนน ๕ คะแนน เป็นต้น  
         
     ๒.๒.๒  ความร่วมมือระหว่างประชาชน หน่วยงาน/องค์กร ต่างพื้นที่ อปท.



      ให้ อปท. ตรวจสอบว่า โครงการที่ อปท. ดำเนินการทำให้เกิดความร่วมมือระหว่างประชาชน หน่วยงาน/องค์กร ต่างพื้นที่ อปท. ตามที่กำหนดหรือไม่ 



      ตัวอย่างการให้คะแนน คะแนนที่ อปท. ได้รับจะขึ้นอยู่กับการเกิดความร่วมมือระหว่างประชาชน หน่วยงาน/องค์กร ต่างพื้นที่ อปท. ในลักษณะต่าง ๆ ที่กำหนด เช่น หากมีความร่วมมือระหว่างประชาชน หน่วยงาน/องค์กร ต่างพื้นที่ อปท. และมีความต่อเนื่อง จะได้คะแนน ๑ คะแนน และหากมีเครือข่ายความร่วมมือในรูปแบบบันทึกข้อตกลง (MOU) จะได้คะแนน ๕ คะแนน เป็นต้น
     ๓. ความคุ้มค่าและความยั่งยืนของโครงการ (จำนวน ๒ ตัวชี้วัด ๑๐ คะแนน) จำแนกเป็น
    


     ๓.๑  การใช้จ่ายงบประมาณ


       ให้ อปท. ตรวจสอบว่า มีการใช้จ่ายเงินงบประมาณตามโครงการ และได้ผลงานตามเป้าหมายที่วางไว้ ในลักษณะตามที่กำหนดหรือไม่


       ตัวอย่างการให้คะแนน คะแนนที่ อปท. ได้รับจะขึ้นอยู่กับการใช้จ่ายเงินงบประมาณตามโครงการ และได้ผลงานตามเป้าหมายที่วางไว้ ในลักษณะตามที่กำหนดอย่างไร เช่น หากมีการใช้จ่ายเงินงบประมาณตามโครงการ แต่ได้ผลงานสูงกว่าเป้าหมายที่กำหนดไว้ จะได้คะแนน ๓ คะแนน และหากมีการใช้จ่ายเงินงบประมาณตามโครงการ และได้ผลงานสูงกว่าเป้าหมายที่กำหนดไว้ รวมทั้งมีเงินเหลือจากการดำเนินงานมากกว่าร้อยละ ๕ ของงบประมาณที่ตั้งไว้ จะได้คะแนน ๕ คะแนน เป็นต้น
          ๓.๒  ความยั่งยืนของโครงการ

 
                 ให้ อปท. ระบุลักษณะการดำเนินการที่แสดงให้เห็นถึงความยั่งยืนของโครงการว่ามีการดำเนินการในลักษณะใด 


        ตัวอย่างการให้คะแนน อปท. ระบุจำนวนลักษณะการดำเนินการที่มีการดำเนินการอย่างต่อเนื่อง เช่น หาก อปท. มีการดำเนินการต่อเนื่องจำนวน ๑ ข้อ จะได้คะแนน ๑ คะแนน หากมีการดำเนินการต่อเนื่อง จำนวน ๓ ข้อ จะได้คะแนน ๕ คะแนน เป็นต้น
     ๔. การมีส่วนร่วมของประชาชน (จำนวน ๒ ตัวชี้วัด ๑๐ คะแนน) จำแนกเป็น
    
         ๔.๑  การมีส่วนร่วมของประชาชนในการรับรู้ ร่วมคิด/ร่วมวางแผน ร่วมดำเนินงานโครงการ    


                 ให้ อปท. ตรวจสอบว่า อปท. มีการเปิดโอกาสให้ประชาชนเข้ามามีส่วนร่วมในการดำเนินงานโครงการ ตามที่กำหนดไว้หรือไม่   


      ตัวอย่างการให้คะแนน คะแนนที่ อปท. ได้รับจะขึ้นอยู่กับการมีส่วนร่วมของประชาชนในการดำเนินงานโครงการ ตามที่กำหนด เช่น หากประชาชนมีส่วนร่วมในการได้รับรู้ข้อมูลข่าวสาร จะได้คะแนน    ๑ คะแนน หากประชาชนเข้ามามีส่วนร่วมในการดำเนินการปฏิบัติงาน และมีส่วนร่วมในการตัดสินใจในบางขั้นตอนของการดำเนินโครงการ จะได้คะแนน ๕ คะแนน เป็นต้น 
        ๔.๒  การมีส่วนร่วมของประชาชนในการติดตามตรวจสอบการดำเนินโครงการ

 
               ให้ อปท. ระบุลักษณะการดำเนินการที่แสดงให้เห็นถึงการเปิดโอกาสให้ประชาชนเข้ามามี        ส่วนร่วมในการติดตามตรวจสอบการดำเนินโครงการ ว่ามีการดำเนินการในลักษณะใด


     ตัวอย่างการให้คะแนน อปท. ระบุลักษณะการดำเนินการที่ให้ประชาชนเข้ามามีส่วนร่วม   ในการติดตามตรวจสอบการดำเนินโครงการ เช่น หาก อปท. สามารถดำเนินการได้ ๑ ข้อ จะได้คะแนน ๑ คะแนน หากสามารถดำเนินการได้ จำนวน ๓ ข้อ จะได้คะแนน ๕ คะแนน เป็นต้น
**********************
· ให้นายกองค์การบริหารส่วนจังหวัด หรือนายกเทศมนตรี หรือนายกองค์การบริหารส่วนตำบล แล้วแต่กรณี ลงชื่อในแบบประเมินตนเอง รวมทั้งให้ประธานสภา อปท. และประธานหรือหัวหน้าองค์กร/ชุมชนในเขตที่ตั้งโครงการลงชื่อในแบบประเมินด้วย ทั้งนี้ ให้แจ้งรายชื่อผู้ประสานงานของ อปท. ที่อยู่สำนักงาน  เบอร์โทรศัพท์ และ E-mail เพื่อความสะดวกในการติดต่อและประสานงานกับ อปท. 















